Държавен вестник, бр. 13, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  13
(3) Условията и сроковете на безвъзмездната 
помощ и процедурите за оползотворяването 
є ще бъдат регламентирани в Договора за 
безвъзмездна помощ (Д-БП) в рамките на 
настоящите договорености.
2. Безвъзмездната помощ ще може да бъде 
предоставена в периода, определен в Договора 
за безвъзмездна помощ (Д-БП), при условие 
че този период е между датата на влизане 
в сила на Договора за безвъзмездна помощ 
(Д-БП) и 31 януари 2014 г.
3. Безвъзмездната помощ ще бъде из­
ползвана от правителството на Република 
България по предназначение и изключително 
за закупуването на продуктите и услугите, 
необходими за изпълнението на проекта, 
съгласно Договора за безвъзмездна помощ 
(Д-БП) (наричани по-нататък „продуктите и 
услугите“).
4. Правителството на Република Бълга­
рия или определеното от него ведомство ще 
сключи договор в японски йени с японски 
лица за закупуване на продуктите и услугите. 
Приложимостта на такива договори към без­
възмездната помощ ще бъде потвърждавана 
от ДЖАЙКА (терминът „японски лица“ в 
настоящите договорености означава японски 
физически лица или японски юридически лица, 
управлявани от японски физически лица). 
5. Безвъзмездната помощ ще бъде осъщест­
вена от ДЖАЙКА в съответствие с условията 
на Договора за безвъзмездна помощ (Д-БП) 
чрез извършване на плащания в японски йени 
на сметка, която ще бъде открита на името 
на правителството на Република България 
в банка в Япония, определена от правител­
ството на България или определеното от него 
ведомство. 
6. (1) Правителството на Република Бълга­
рия ще предприеме необходимите стъпки за:
а) да осигури своевременно разтоварване 
и митническо оформяне на продуктите на 
пристанищата в Република България, където 
те ще бъдат доставени, както и вътрешния 
им транспорт;
б) да обезпечи поемането на разходите 
за митни сборове, вътрешни данъци и други 
фискални вземания, които могат да бъдат 
наложени в Република България във връзка 
със закупуването и доставката на продуктите 
и услугите от определеното от правителството 
ведомство, без да се ползва безвъзмездната 
помощ;
в) да предостави на японски лица, чиито 
услуги могат да бъдат необходими във връз­
ка с доставката на продуктите и услугите, 
необходимите улеснения за тяхното влизане 
и пребиваване в България за изпълнение на 
тяхната дейност;
г) да гарантира, че продуктите ще бъдат 
ползвани надлежно и ефективно за изпълне­
нието на проекта;
д) да поема всички разходи извън тези, 
които се покриват от безвъзмездната помощ, 
необходими за осъществяването на проекта;
е) да отдава необходимото внимание на 
екологични и социални съображения при 
изпълнението на проекта. 
(2) При поискване правителството на Репуб­
лика България ще предоставя на правител­
ството на Япония необходимата информация 
по проекта. 
(3) По отношение на изпращането и за­
страховката по море на продуктите, закупени 
с безвъзмездната помощ, правителството 
на Република България ще се въздържа от 
налагане на ограничения, които могат да 
възпрепятстват честната и свободна конку­
ренция между транспортните и морските 
застрахователни компании.
(4) Продуктите, закупени с безвъзмездната 
помощ, да не бъдат реекспортирани от Репуб­
лика България.
7. Двете правителства ще се консултират 
за всеки въпрос, който може да възникне от 
или във връзка с настоящите договорености.
Имам честта по-нататък да предложа на­
стоящата нота и нотата на Ваше Превъзходи­
телство в отговор, потвърждаваща от името 
на правителството на Република България 
горните положения, да съставляват споразуме­
ние между двете правителства, което да влезе 
в сила на датата на Вашата нота в отговор.
Ползвам се от случая да подновя уверенията 
си в най-високата си към Ваше Превъзходи­
телство почит.“
Имам честта да потвърдя от името на 
правителството на Република България пред­
ходните договорености и да изразя съгласи­
ето си нотата на Ваше Превъзходителство и 
настоящата нота в отговор да се считат като 
съставляващи споразумение между двете 
правителства, което влиза в сила от датата 
на настоящия отговор.
Ползвам се от случая да подновя уверенията 
си в най-високата си към Ваше Превъзходи­
телство почит.
Николай Младенов,
министър на външните работи 
на Република България
(Приложение към българската нота)
Протокол от обсъжданията
Във връзка с разменените на 25 януари 
2011 г. ноти между правителството на Репуб­
лика България и правителството на Япония 
относно японска помощ за културата, от­
пусната с цел укрепване на отношенията на 
приятелство и сътрудничество между двете 
страни (наричана по-нататък „разменените 
ноти“), представителите на българската де­
легация и на японската делегация желаят да 
отбележат следното: